### 18.    Orientering om trafiksikkerhedsprojekt nr. 183 omhandlende helleanlæg på [adresse]

**Åbent**

Sagsnr.: 326-2017-18942       J.nr.: 05.13.00           Dokumentnr.:
326-2018-133502

**Sagstype**

Orientering.

**Resume og sagens baggrund**

Teknik- og Miljøudvalget drøftede på sit møde den 3. maj 2018
trafiksikkerhedsprojektet på [adresse] i Kalundborg og ønskede, at der på
ny blev foretaget en vurdering af projektet.

**Indstillinger**

Chefen for Vej, Ejendom og Affalds indstiller, at
orienteringen om trafiksikkerhedsprojekt nr. 183 på [adresse] tages til
efterretning.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget drøftede på sit møde den 3. maj 2018
trafiksikkerhedsprojektet på [adresse] i Kalundborg.

Projektet blev gennemført i december 2017 og omfatter
etablering af dobbelt helleanlæg på [adresse] ved krydset [adresse] og
Morten Iversen nær Ulshøjskolen og Skolen på [adresse]. Projektet var et
ønske fra borgere og Skolen på [adresse].

Formål:

Formålet med etableringen af krydsningshellerne har været at
øge både sikkerheden og trygheden for skolebørnene, der skal passere
Bredekildevej. Hellerne skal samtidig medvirke til at markere krydset og skille
de to færdselsretninger fra hinanden. Hellerne kan have en vis hastighedsdæmpende
funktion.

Projektbeskrivelse:

En helle skal fungere som
støttepunkt for fodgængere. Ved anlægget af de konkrete heller deles trafikken
for modsatrettet færdsel i hvert sit spor. For at markere, at køresporet skal
deles af bilister og cykellister, er den røde ”løber” fjernet på
delstrækningen, og der er markeret cykelsymbol på kørebanen for at angive
cyklisternes placering og for at vise bilisterne, at der kan være cyklister.

Carlo Lind er placeret under
hensyntagen til at mindre varevogne skal kunne komme til og fra private
ejendomme. Der er skiltet med venstresvingsforbud for lastvogne fra nord mod
øst.

Evaluering:

Administrationen iværksætter
indhentning af data fra trafikmålinger (omfang og hastighed) efter ombygningen
på [adresse] for at belyse, om det anlagte har haft den ønskede effekt. Det
vil samtidig blive vurderet, om der kan laves forbedringer af projektet. Her er
der særligt opmærksomhed på, om der er sket en reduktion af hastigheden på
strækningen, og om sikkerheden for de bløde trafikanter kan øges yderligere.
Det vil også indgå i vurderingen, hvilke problemstillinger projektet har givet
i relation til større køretøjer ved adgangen til [adresse].

**Økonomiske konsekvenser**

Ingen bemærkninger.